מרזיסייד

מרזיסייד (באנגלית: Merseyside) הוא מחוז בצפון מערב אנגליה.

אוכלוסיית המחוז מונה 1,381,200 איש, וצפיפות האוכלוסייה בו עומדת על 2,145 איש לקמ"ר. המחוז קרוי על שם נהר המרזי. בעבר היה המחוז חלק מלנקשייר אך ב-1974 הוא הפך למחוז עצמאי.

שטחו של מחוז מרזיסייד הוא 645 קמ"ר והוא המחוז ה-43 בגודלו באנגליה. במרזיסייד חמש ערים בשלטון עצמי כשהגדולה בהן היא ליברפול. שאר הערים הן: ספטון, נוסלי, סנט. הלנס וויראל. רוב הערים נמצאות בעברו המזרחי של נהר המרזי, למעט ויראל שנמצאת בצדו המערבי (ראו מפה).

המחוז גובל עם לנקשייר בצפון, עם מנצ'סטר רבתי במזרח ועם צ'שייר בדרום.

קישורים חיצוניים

הערות שוליים

אנגליה: מחוזות
צפון-מערב אנגליה
מחוזות אנגליה שהוקמו ב-1974